ร้องคุ้มครองสิทธิเด็กทุกคนไม่ว่าสถานะใด เนื่องในวันสิทธิเด็กสากล
รองประธานมูลนิธิเครือข่ายส่งเสริมคุณภาพชีวิตแรงงานร้องรัฐคุ้มครองเด็กทุกคนในประเทศ ทั้งเด็กไทย เด็กข้ามชาติและเด็กผู้ลี้ภัย ตามอนุสัญญาว่าด้วยสิทธิเด็ก และ พ.ร.บ.คุ้มครองเด็ก เนื่องในวันสิทธิเด็กสากล22 พ.ย.2561 ผู้สื่อข่าวได้รับแจ้งว่า ในเวทีเสวนาเนื่องในวันสิทธิเด็กสากล การขับเคลื่อนเชิงนโยบายและการพัฒนาตั้งต้นที่เด็ก กับการคุ้มครองทางสังคมเด็กข้ามชาติในเชิงปฏิบัติและทิศทางนโยบายการศึกษาอาเซียน ซึ่งจัดเมื่อวันที่ 20 พ.ย.ที่ผ่านมา ณ ห้องประชุมศูนย์สันติภาพและความขัดแย้ง ชั้น 16 อาคารเฉลิมราชกุมารี 60 พรรษา (อาคารจามจุรี 10) จุฬาลงกรณ์มหาวิทยาลัย สุรพงษ์ กองจันทึก รองประธานมูลนิธิเครือข่ายส่งเสริมคุณภาพชีวิตแรงงาน ได้เรียกร้องให้รัฐเห็นความสำคัญเพื่อคุ้มครองและพัฒนาสิทธิเด็ก9ข้อดังนี้1.เด็กทุกคนต้องเข้าถึงระบบการศึกษาขั้นพื้นฐานอย่างน้อย15ปี คือตั้งแต่ชั้นอนุบาลถึงมัธยมศึกษาปีที่6ซึ่งจะมีอายุประมาณอายุ18ปี ซึ่งพบว่าเด็กไทยรวมทั้งเด็กข้ามชาติและเด็กผู้ลี้ภัยจำนวนมากเข้าไม่ถึงระบบการศึกษาขั้นพื้นฐาน ตลอดจนครูอาจารย์และผู้บริหารสถานศึกษาจำนวนมากไม่ทราบว่าการศึกษาต่ำสุดขั้นพื้นฐานที่บังคับให้เด็กทุกคนต้องเรียนคือ15ปี ถึงมัธยมศึกษาปีที่62.มีมาตรการส่งเสริมและพัฒนาการศึกษาสังคมพหุวัฒนธรรม และเด็กข้ามชาติ โดยอาจจัดการศึกษาพิเศษให้กับเด็กเหล่านี้ ซึ่งเป็นเด็กพิเศษทางวัฒนธรรม3.เด็กแรกเกิด เด็กไร้เดียงสา เด็กเล็ก อายุ0-7ปี ต้องได้รับการรักษาพยาบาลฟรี4.เด็กอายุตั้งแต่7 - 18ปี ถ้าเป็นเด็กที่ไม่มีสัญชาติไทยต้องสามารถซื้อประกันสุขภาพในราคา365บาทต่อปี ได้ทุกในโรงพยาบาลของรัฐ5.ต้องไม่มีการใช้แรงงานเด็กในเด็กอายุต่ำกว่า18ปี ในทุกรูปแบบ6.ต้องไม่มีมวยเด็ก เด็กต้องได้รับการพัฒนาในโรงเรียน ไม่ใช่ในสนามต่อสู้ ผู้ปกครองต้องเป็นผู้เลี้ยงดูและคุ้มครองเด็ก ไม่ใช่ให้เด็กไปชกมวยเลี้ยงดูผู้ปกครอง7.การรับแจ้งเกิดเด็กทุกคนในประเทศไทยต้องเป็นไปได้โดยง่าย และตรงกับความเป็นจริงโดยไม่มีเงื่อนไขที่มาจำกัดการรับแจ้งเกิด เช่น มีการเรียกหลักฐานของนายจ้าง และทะเบียนบ้านของนายจ้าง จึงจะรับแจ้งเกิดเด็กลูกแรงงานต่างด้าว8.เด็กทุกคนในประเทศไทยต้องมีเอกสารแสดงตนที่ออกให้โดยสำนักบริหารการทะเบียน กรมการปกครอง กระทรวงมหาดไทย โดยมีเลข13หลักและบัตรประจำตัวบุคคลตามความเป็นจริง9.เด็กทุกคนต้องได้รับการดูแลเลี้ยงดูจากบิดา มารดา ต้องไม่มีการแยกลูกจากพ่อแม่ เด็กต้องไม่ถูกกักขัง หรือกักกันในพื้นที่จำกัด เช่น ที่กักขังของตม. เด็กต้องมาอยู่ภายนอกพร้อมกับครอบครัวสุรพงษ์ กล่าวว่า ในการดูแลคุ้มครองเด็กต้องยึดประโยชน์สูงสุดของเด็กเป็นที่ตั้ง โดยให้เด็กเป็นศูนย์กลาง ซึ่งที่ผ่านมาผู้ใหญ่ยังยึดตัวเองหรือหน่วยงานของตนเป็นศูนย์กลางอยู่
รองประธานมูลนิธิเครือข่ายส่งเสริมคุณภาพชีวิตแรงงาน ร้องรัฐคุ้มครองเด็กทุกคนในประเทศ ทั้งเด็กไทย เด็กข้ามชาติและเด็กผู้ลี้ภัย ตามอนุสัญญาว่าด้วยสิทธิเด็ก และ พ.ร.บ.คุ้มครองเด็ก
สุรพงษ์ กองจันทึก,สิทธิเด็ก,พ.ร.บ.คุ้มครองเด็ก,วันสิทธิเด็กสากล